[{"text_idx": "#000000", "text": "Laagi ja Miileni viis ku\u0308simust"}, {"text_idx": "#000005", "text": "Oliver Venno alustas mo\u0308o\u0308dunud na\u0308dalavahetusel juba oma neljandat hooaega Tu\u0308rgi ko\u0303rgliigas. Vo\u0303rkpall24 tegi 28-aastase Eesti koondise diagonaalru\u0308ndajaga intervjuu, et uurida, mis teda Euroopa ja Aasia piiril kinni hoiab."}, {"text_idx": "#000006", "text": "Kui esimesel Tu\u0308rgi-aastal kandis Venno Ankara Ziraat Bankasi sa\u0308rki ja kahel ja\u0308rgneval hooajal oli tema to\u0308o\u0308andjaks Ankara Maliye Milli Piyango, siis ta\u0308navu kolis tartlane Euroopa suurimasse linna Istanbuli, kus esindab kuulsat Galatasaray\u2019d. Eesma\u0308rk on nii klubil kui Vennol mullune neljas koht medali vastu vahetada. Vaadates seda, et tegu on va\u0308ga kogenud meeskonnaga \u2013 mitmel vo\u0303tmema\u0308ngijal eesotsas Tu\u0308rgi koondise pikaaegse sidema\u0308ngija Selcuk Keskiniga on vanust u\u0308le 30 aasta \u2013 ja liiga tipud pole enam nii vo\u0303imsad nagu varem, vo\u0303iks eesma\u0308rk ta\u0308iesti reaalne olla."}, {"text_idx": "#000007", "text": "Oliver, alustasid uut hooaega va\u0308geva sooloetenduse ehk 28 punktiga Inego\u0308li vastu. Ja seda ko\u0303igest kolme geimiga. Kuidas stardiga rahule ja\u0308id?"}, {"text_idx": "#000008", "text": "Ei saa kurta. Ma\u0308ng polnud tegelikult sugugi lihtne, kuna suutsime meeskonnana palju soperdada. Eks mul oli hea pa\u0308ev. Sidema\u0308ngijaga on klapp enam-va\u0308hem, kuigi vajab veel harjumist."}, {"text_idx": "#000009", "text": "Kas Galatasaray\u2019s la\u0308hevad ko\u0303ik rasked pallid sinu peale?"}, {"text_idx": "#000010", "text": "Po\u0303himo\u0303tteliselt ku\u0308ll, kuigi vahel saab mo\u0303ni nurgamees ka mo\u0303ne taolise to\u0303ste."}, {"text_idx": "#000011", "text": "Kas vastaste blokk ja\u0308lgib sind rohkem ta\u0308nu sellele, et oled ko\u0303igile tuttav juba eelnevatest hooaegadest?"}, {"text_idx": "#000012", "text": "Eks ikka, jah. Aga et peatreener Nedim O\u0308zbey soovib ma\u0308ngida va\u0308ga kiiret ma\u0308ngu, siis pole hullu. Vastaste tempoma\u0308ngija ei jo\u0303ua reeglina korralikult blokki kohale."}, {"text_idx": "#000014", "text": "Oskad sa ise lahti seleta, mis on su fenomen? Kas sa na\u0308ed va\u0308ljakut ja vastaste blokki sedavo\u0303rd ha\u0308sti, et suudad alati midagi va\u0308lja vo\u0303luda?"}, {"text_idx": "#000015", "text": "Vo\u0303ib-olla to\u0303esti olen aja jooksul o\u0303ppinud rohkem vastaste tegutsemist lugema. Aga ma ei teagi, lihtsalt la\u0308heb kuidagi ha\u0308sti."}, {"text_idx": "#000016", "text": "Mis sulle Tu\u0308rgi puhul nii va\u0308ga meeldib, et sa juba neljandat hooaega sealses liigas ma\u0308ngid? Kas hea kliima?"}, {"text_idx": "#000017", "text": "Ankaras oli talvel lumi maas, seega kas nu\u0308u\u0308d just kliimas asi on... Olen siin lihtsalt juba harjunud ko\u0303igega. Tean vo\u0303istkondi ja ma\u0308ngijaid. Mo\u0303nus on. Olen mugavustsoonis ja vaatan jooksvalt, kas sellest on mo\u0303tet va\u0308lja tulla."}, {"text_idx": "#000018", "text": "Kas see ei heiduta sind, et hoolimata ko\u0303rgest tasemest ma\u0308ngitakse Tu\u0308rgis sisuliselt alati tu\u0308hjade tribu\u0308u\u0308nide ees?"}, {"text_idx": "#000019", "text": "Mis seal ikka, olen juba harjunud sellega. Galatasaray\u2019l on vist suurim fa\u0308nniarmee, paarsada poolehoidjat tuleb koduma\u0308ngudeks saali mo\u0308llama ja laulma. Tu\u0308rgi mo\u0303istes on see suur arv, isegi vo\u0303o\u0303rsil ka\u0308iakse kaasas."}, {"text_idx": "#000020", "text": "Teie fa\u0308nnid on tegelikult vist seotud pa\u0308ris palju Galatasaray jalgpalliklubiga?"}, {"text_idx": "#000021", "text": "Jah, need peaks samad inimesed olema, kes ka jalgpallima\u0308ngudel ka\u0308ivad. Jalgpall on siin muidugi hoopis populaarsem kui ko\u0303ik teised alad. Aga teistel vo\u0303rkpalliklubidel pole u\u0308ldse fa\u0308nne. Tu\u0308rgis ei reklaamita vo\u0303rkpalli absoluutselt. Samas naiste vo\u0303rkpall on siin ku\u0308ll populaarne."}, {"text_idx": "#000022", "text": "Seal on vist natuke teised po\u0303hjused kui ma\u0308ng ise."}, {"text_idx": "#000023", "text": "Tuleme tagasi 2018. aasta su\u0308gisesse. Kuidas sulle 10 miljoni elanikuga Istanbul meeldib?"}, {"text_idx": "#000024", "text": "Suur, va\u0308ga suur linn on. Aga ei midagi hullu. Olen mo\u0303ne vaatamisva\u0308a\u0308rsusega juba tutvumas ka\u0308inud, aga ta\u0308na (intervjuu toimus eile \u2013 toim.) ei taha va\u0308lja minna, sest ma\u0308ng on veel jalgades."}, {"text_idx": "#000026", "text": "Eks ikka alguses oli raske, aga koondise- ja klubiperioodi vahele ja\u0308a\u0308nud poolteist na\u0308dalat puhkust kulus a\u0308ra. Kohe, kui Tu\u0308rki jo\u0303udsin, pandi korralik jo\u0303utrenn peale. Sellist jooksmist ja hu\u0308ppamist, nagu Eesti treeneritele meeldib kogu ettevalmistuse ajal teha, mujal ei viljeleta. Ka Gianni (Gheorghe Cretu) teeb ko\u0303ik trennid palli- ja jo\u0303usaalis."}, {"text_idx": "#000029", "text": "Oled senise karja\u0308a\u0308ri jooksul to\u0303sisematest vigastustest suutnud prii pu\u0308sida. Kas ka uuele hooajale la\u0308ksid vastu muredeta?"}, {"text_idx": "#000030", "text": "Selles osas on ko\u0303ik ku\u0308ll korras. Hu\u0308ppeliigesed on karja\u0308a\u0308ri jooksul muret teinud, aga midagi to\u0303sist pole to\u0303esti juhtunud."}, {"text_idx": "#000032", "text": "Ta on Galatasaray klubiga seotud olnud umbes 40 aastat, seega siin teatakse teda ha\u0308sti. Tema on ma\u0308ngudel meie juhendaja. Trennid viib la\u0308bi abitreener, O\u0308zbey annab vaid no\u0303u mingites asjades."}, {"text_idx": "#000033", "text": "Ei ole hullu, peatreener ra\u0308a\u0308gib tu\u0308rgi keeles, aga tema jutu to\u0303lgib abitreener mulle ja ungarlasele inglise keelde. Mingil ma\u0308a\u0308ral saan ka tu\u0308rgi keelest aru. Poes saab ka\u0308idud."}, {"text_idx": "#000034", "text": "Millised eesma\u0308rgid klubi ta\u0308navuseks hooajaks on seadnud?"}, {"text_idx": "#000035", "text": "Selle kohta pole midagi o\u0308eldud. Kui ku\u0308sisin klubilt eesma\u0308rkide kohta, o\u0308eldi, et eelmise aasta tulemust ehk neljandat kohta vo\u0303iks va\u0308hemalt korrata. Mu enda soov on kindlasti medal vo\u0303tta. Senise kolme aasta jooksul olen Tu\u0308rgis vo\u0303itnud vaid u\u0308he medali, mullu Maliye Milliga karikasarjas ho\u0303beda, aga Tu\u0308rgi liiga olen lo\u0303petanud alati viiendana. Tahaksingi lo\u0303puks ka mo\u0303ne muu koha saada."}, {"text_idx": "#000036", "text": "Milline on ta\u0308navu Tu\u0308rgi liiga tase?"}, {"text_idx": "#000037", "text": "A\u0308a\u0308rmiselt u\u0308htlane. Ta\u0308navu on ku\u0308mme vo\u0303istkonda, kes vo\u0303ivad ko\u0303iki vo\u0303ita. Vaid kaks viimast meeskonda peaks teistest kehvemad olema. Tu\u0308rgi liiri kursi ja\u0308rsk langus on ka siinseid vo\u0303rkpalliklubisid mo\u0303jutanud. Enam pole ka tippudel raha maailma parimaid ma\u0308ngijaid osta, kuigi mo\u0303ned kuulsused siin ikkagi veel ma\u0308ngivad. Paljud on aga la\u0308inud Itaaliasse, Poolasse vo\u0303i Venemaale."}, {"text_idx": "#000039", "text": "Arkas on tuntud selle poolest, et nad toovad meeskonda palju noori ma\u0308ngijaid. Lisaks on seal 39-aastane Brasiilia koondislane Joao Paulo Bravo, kes on klubis ma\u0308nginud pea ku\u0308mme aastat ja aitab juba ka treenereid. Arkase mureks vo\u0303ib saada see, et neil on vaid u\u0308ks diagonaalru\u0308ndaja. Aga muus osas tundub ha\u0308sti komplekteeritud meeskond. Robi oli kontrollma\u0308ngudes tubli, midagi halba pole po\u0303hjust o\u0308elda."}, {"text_idx": "#000040", "text": "Kas temast vo\u0303ib saada u\u0308ks Tu\u0308rgi liiga paremaid ma\u0308ngijaid?"}, {"text_idx": "#000042", "text": "Kas selline asi ka ko\u0303ne alla tuleb, et vo\u0303iksite Ta\u0308hega na\u0308iteks vabal ajal millalgi kokku saada?"}, {"text_idx": "#000043", "text": "Miks mitte, jah. Tu\u0308rgi-sisesed lennud on odavad. Istanbulist viib Izmiri tegelikult ka umbes neljatunnine autoso\u0303it. Tuleb jooksvalt vaadata, a\u0308kki vo\u0303iks na\u0308iteks kevadel to\u0303esti talle ku\u0308lla minna."}, {"text_idx": "#000044", "text": "Ja lo\u0303petuseks, kui pikalt sa ise ette vaatad? Kas Tu\u0308rgi vo\u0303iks ja\u0308a\u0308da sinu koduks veel pikaks ajaks?"}, {"text_idx": "#000045", "text": "Vo\u0303tan u\u0308he aasta korraga. Vaatan, kuidas Galatasaray\u2019s elu sujuma hakkab ja kevadel langetan selle po\u0303hjal otsuse, kas ja\u0308a\u0308da Tu\u0308rki vo\u0303i minna mujale. Mul on klubiga u\u0308heaastane leping."}, {"text_idx": "#000055", "text": "Ta\u0308ht ja Belchatow avama\u0308ngu edu ei suutnud hoida ja CEV Cupil finaali ei pa\u0308a\u0308senud"}]